অবশেষে পতন হলো মুসলিম ইতিহাসের প্রধানতম নগরী বাগদাদের। যোগ হলো পরাজয় ও গ্লানির আরেক অধ্যায়। সাম্রাজ্যবাদী শক্তি ও তাদের তাঁবেদার মহলে আজ এ নিয়ে প্রচন্ড উৎসব। ঊৎসব হচ্ছে ইসরাইলে। অপর দিকে পরাজয়ের গভীর বেদনায় ভারাক্রান্ত আজ প্রতিটি মুসলিম হৃদয়। মুসলমানদের সে ব্যাথাকে আরো তীব্রতর করতে হানাদার সৈনিকরা সমাজের জঘন্য ও বিবেকহীন দূর্বৃত্তদের রাস্তায় নামিয়েছে। মনে হচ্ছে এ দুর্বৃত্তদের স্বাধীন করতেই দেশটি দখলে নিয়েছে।